Bruno Ganz

Bruno Ganz (føddur 22. mars 1941 í Zürich í Sveis, deyður 16. februar 2019 í Wädenswil-Au, sunnan fyri Zürich) 
var sveisiskur sjónleikari.Ob Engel oder Diktator: Bruno Ganz legte den allzu menschlichen Kern seiner Figuren frei, nzz.ch, 16. februar 2019

Bruno Ganz, sum tosaði flótandi týskt, italskt, enskt og franskt, byrjaði sína yrkisleið sum sjónleikari í 1960. Hann hevur síðani spælt við í nógvum filmum og sjónleikum, m.a. Hamlet og Peer Gynt og arbeitt saman við fleiri kendum og nýskapandi filmsleikstjórum sum eitt nú Werner Herzog, Eric Rohmer, Francis Ford Coppola og Wim Wenders. Ganz var serliga kendur fyri at hava spælt Adolf Hitler í "Der Untergang", sum kom út í 2004. Filmurin, sum varð tilnevndur ein Oscar, snýr seg um síðstu dagarnar hjá Hitler.Alda Nielsdóttir: Sjónleikarin Bruno Ganz er deyður, dagur.fo, 16. februar 2019

Seinasti filmurin, sum hann spældi við í, var "The House that Jack Built" hjá Lars von Trier í 2018.Downfall's Hitler actor Bruno Ganz dies, bbc.com, 16. februar 2019

 Slóðir úteftir 
 Bruno Ganz, filmportal.de (á týskum)
 Bruno Ganz, imdb.com (á enskum)
  Bruno Ganz, dfi.dk (á donskum)

 Keldur 

Bólkur:Fólk úr Sveis
Bólkur:Sjónleikarar
Bólkur:Føðingar í 1941
Bólkur:Andlát í 2019